**פרוטוקול ישיבת ועדת הבחירות המקומית**

**פסגת זאב**

**התקיימה:** יום ראשון, ל' בתשרי (18.10.2020), בהתכתבות וואטספ ומייל.

**חברי ועדה משתתפים:**

עו"ד רבקה הלפר – יו"ר הועדה

רני רוזנהיים – נציג עיריית ירושלים

דורית שטרית – נציגת החברה למתנסים

רוני סילפן – מנהל מינהל קהילתי גנים, שאין בו בחירות במועד זה.

יעל כהן – מנהלת המינהל הקהילתי פסגת זאב, מזכירת הועדה.

**על סדר היום**

1. דיון חוזר במועמדותם של שלושה מועמדים שנמצא פגם ברשימת ממליציהם.
2. אישור מועמדות של תושבים.

**מהלך הפגישה**

1. הועדה עיינה בשנית במסמכי המועמדות של יהודה גבאי, אלי בן חמו ואבישי מזרחי, שבעקבות ממצאי הבדיקה המדגמית של ממליציהם בפעם הקודמת נשלחו להביא רשימת ממליצים מעודכנת.

הבדיקה המדגמית של הרשימה המעודכנת שהגישו יצאה תקינה.

**הוחלט:** מועמדותם אושרה.

1. הועדה עיינה במסמכי המועמדות של אריק קפלן, איתי בנבנישתי ואיגור נוסקובסקי.

**הוחלט:** מועמדותם אושרה.

הועדה מצאה ליקויים בחתימות של המועמד: בן ציון יזדי.

**הוחלט:** המועמד יוכל להגיש רשימות ממליצים מעודכנת. הרשימה תוגש עד למועד האחרון שנקבע להגשת מועמדות ולא יאוחר מכן. במידה וימצא פסול ברשימה החדשה מועמדותו של התושב תיפסל.

**רשמה:** יעל כהן.